
				JUSTIZIA ADMINISTRAZIOA

				EIBARKO LEHEN AUZIALDIKO ETA INSTRUKZIOKO 2 ZENBAKIKO EPAITEGIA

				3408

				EDIKTUA, zenbateko bat erreklamatzeko bideratutako 55/11 prozedura arruntaren ondoriozkoa.

				Eibarko Lehen Auzialdiko eta Instrukzioko 2 zenbakiko Zuzeneko Laguntza emateko Unitate Prozesala.

				Judizioa: 55/11 prozedura arrunta.

				Demandatzailea: Gipuzkoa eta Donostiako Aurrezki Kutxa.

				Abokatua: Iñigo Lareki Arcos.

				Prokuradorea: Llorente.

				Demandatua: Meriem El Haddan.

				Gaia: zenbateko bat erreklamatzea.

				 

				Judizio horretan, epaia eman da 2012-05-15ean. Hona hemen epaitza:

				EPAITZA

				Onetsi egiten dut Josefina Llorente Lopez prokuradoreak Gipuzkoa Donostiako Aurrezki Kutxaren izenean eta ordezkaritzan aurkeztutako demanda, Meriem El Haddanen aurka. Horrenbestez, demandatua kondenatzen dut erakunde horri 9.061,23 euroko printzipala ordaintzera, baita kopuru horrek 2010eko abenduaren 8tik zorra erabat ordaindu arte sortutako berandutza-interesak ere, 
% 17,25ean itundutakoak. Demandatuari ezartzen dizkiot prozesuan sortutako kostuak.

				Aurkaratzeko modua: Gipuzkoako Probintzia Auzitegian apelazio-errekurtsoa aurkeztuta (PZLb, 455. artikulua). Errekurtsoa egiteko, idazkia aurkeztu behar da epaitegi honetan, hogei egun balioduneko epean, jakinarazpena egin eta biharamunetik aurrera. Idazki horretan, bestalde, honako hauek adieraziko dira: aurkaratzea zein alegaziotan oinarritzen den, apelatutako ebazpena eta zein erabaki aurkaratzen den (PZLb, 458,2 artikulua).

				Errekurtsoa jarri ahal izateko, 50 euroko gordailua eratu beharko da, eta baldintza hori bete ezean ez da hura izapidetzea onartuko. Gordailua egiteko, zenbateko hori kontsignatu beharko da, epaitegi honek Banesto taldean (Banco Español de Crédito) duen Gordailu kontuan. Kontuaren zenbakia hauxe da: 4378 0000 04 0055 11. Ordainagiriaren kontzeptua idazteko hutsunean, «errekurtsoa» dela adierazi beharko da (kodea: 02-Apelazioa). Diru-kopuru hori zainpean jarri izana egiaztatu egin beharko da errekurtsoa aurkeztean (BJLO, 15. xedapen gehigarria).

				Errekurtsoa jartzeko gordailua egitetik salbuetsita daude aipatutako xedapenaren 5. paragrafoan aipatutakoak eta doako laguntza juridikorako eskubidea aitortua dutenak.

				Eta epai honen bidez erabaki, agindu eta sinatzen dut.

				Meriem El Haddan demandatuaren egungo egoitza ezezaguna denez, aipatutako ebazpena Euskal Herriko Agintaritzaren Aldizkarian argitaratutako ediktu bidez jakinaraztea erabaki da, Prozedura Zibilaren 1/2000 Legearen 497.2 artikuluaren arabera (PZLb).

				Ebazpenaren aurka, auzi-ihesean den demandatuak apelazio-errekurtsoa aurkez dezake.

				Jakinarazten den ebazpenaren testu osoa eskura du interesdunak, epaitegi honetako bulego judizialean.

				Eibar (Gipuzkoa), 2013ko maiatzaren 21a.

				IDAZKARI JUDIZIALA.

